cyanic-selkie/wikianc huggingface dataset:
Xiaomi Redmi 2
Fyysiset osat
Laitteesta löytyy Qualcomm Snapdragon 410 8916-prosessori. Laitteessa on 1 Gigatavu RAM-muistia ja 8 Gigatavua sisäistä muistia. Puhelimen muisti on laajennettavissa enintään 64 Gigatavun microSD-kortilla.
Kamerat ja multimedia
Videokuvaus voidaan tehdä 1080p (Full HD) -resoluutioilla 30fps.
Ohjelmisto
Julkaisuhetkellä laitteessa oli esiasennettuna Android 4.4.4 "KitKat" Xiaomin MIUI-käyttöliittymällä.
Lähteet
https://www.phonearena.com/phones/Xiaomi-Redmi-2_id9045
Kāf
Kāf on arabialaisen kirjaimiston 22. kirjain. Sen vastine heprealaisessa kirjaimistossa on kaf (כ). Kirjaimen ääntämys on.
Kāfin pohjalta on muodostettu persian kirjain gaf ( گ ) ja uiguurissa käytetty ng ( ڭ ).
Ari Raukko
Ari Raukko (s. 21. toukokuuta 1963) on harjavaltalaissyntyinen amerikkalaisen jalkapallon pelaaja. Hän pelasi vuosina 1984–1992 Rauma Admiralsissa pelinrakentajana. Hän voitti hallimestaruuden 1991. Hän on myös vaikuttanut Rauman Sea City Stormissa muun muassa valmentajana vuosina 2002–2004.
Crisis? What Crisis?
'''Crisis? What Crisis?''' on brittiläisen pop rock -yhtye Supertrampin neljäs studioalbumi. Albumi julkaistiin 14. syyskuuta 1975.
Albumi debytoi Yhdysvalloissa Billboard 200 -listan sijalle 44. Yhdistyneessä kuningaskunnassa se nousi Britannian albumilistan sijalle 20.
Kappaleet
Kaikki kappaleet kirjoittaneet Roger Hodgson ja Rick Davies.
Human Protein Atlas
Human Protein Atlas on verkkotietokanta ja tätä kehittävä projekti, jonka tavoitteena on kartoittaa ihmisen proteiinisto käyttäen vasta-aine -pohjaista proteomiikkaa. 6. marraskuuta 2014 julkaistu 13. pääversio teoksesta sisältää yli 24 000 vasta-ainetta, jotka vastaavat yli 16 900 proteiinia, mikä on noin 83 prosenttia ihmisen proteiineja koodaavista geeneistä. Tietokanta on avoimesti saatavilla verkossa.
Projektin aloitti vuonna 2003 Ruotsin Kuninkaallinen teknillinen korkeakoulu. Hanketta rahoittaa Knut ja Alice Wallenberg -säätiö.
Atlantis (vuoden 1913 elokuva)
Atlantis on vuonna 1913 valmistunut tanskalainen mykkäelokuva. Gerhart Hauptmannin samannimiseen romaaniin perustuvan draaman on ohjannut August Blom. Sen pääosia esittävät Olaf Fønss, Ida Orloff, Frederik Jacobsen ja Ebba Thomsen.
Juoni
Tieteellisellä urallaan epäonnistunut bakteriologi Friedrich von Kammacher jättää mielisairaan vaimonsa ja matkustaa Berliiniin, jossa hän ihastuu tanssija Ingigerd Hahlstrømiin. Von Kammacher ja Ingigerd lähtevät valtamerialuksella Amerikkaan, mutta matkalla laiva törmää hylkyyn ja uppoaa. Von Kammacher ja Ingigerd pelastautuvat haaksirikosta ja pääsevät lopulta New Yorkiin, jossa infantiili tanssija alkaa käydä yhä enemmän miehen hermoille. Von Kammacher matkustaa ystävänsä vuoristomajalle, jossa hän luhistuu henkisesti saatuaan uutisen vaimonsa kuolemasta. Kuvanveistäjä Eva, johon von Kammacher tutustui New Yorkissa, saapuu miehen luokse ja hoitaa hänet terveeksi. Von Kammacher ja Eva menevät naimisiin ja palaavat miehen lasten luokse.
Tuotanto, teema ja vastaanotto
Tuotantokustannuksiltaan kallis Atlantis oli yksi Nordisk Filmin suurimmista kansainvälisistä menestyksistä, mutta ei sellainen rahasampo kuin yhtiö oli toivonut. Elokuva sai valtavan suosion kirjailijan kotimaassa Saksassa, mutta Britanniassa ja Ranskassa sen juonta pidettiin sekavana ja liian vaikeana. Ranskalaisen elokuvahistorioitsijan Georges Sadoulin mielestä suurin ongelma on dramaattisen haaksirikkokohtauksen sijoittaminen elokuvan keskelle. Nykynäkökulmasta katsottuna Atlantis monista ansioistaan huolimatta epäonnistuu keskeisimmässä tavoitteessaan: henkilön sisäisen maailman kuvaamisessa mykkäelokuvan keinoin. Kielteistä huomiota saavat myös irrallisiksi jäävät juonenpätkät sekä kirjailijaa innoittaneiden tanssija Ida Orloffin ja ”kädettömän miehen” Charles Unthanin esitykset.
Atlantista esitettiin alkuvuodesta 1914 helsinkiläisissä Lyyra ja Maxim -elokuvateattereissa, joissa se oli jaettu pituutensa vuoksi kolmelle eri viikolle. Uusi Suometar kertoi Lyyran maksaneen elokuvasta 29 000 markkaa. Kutsuvierasnäytännössä elokuvan kokonaan nähnyt Nya Pressenin toimittaja kirjoitti sen olevan ”sekä näyttämöllepanonsa että näyttelijäsuoritustensa puolesta yksi parhaista näkemistämme filmeistä”. Samalla hän totesi, ettei elokuva ole draamana kovin jännittävä, vaan koostuu erillisistä kohtauksista, joista mieleen painuvin on realistisesti ja koskettavasti toteutettu laivan haaksirikko. Uskonnollinen Herättäjä-lehti syytti tekijöitä Titanicin onnettomuudella rahastamisesta ja vaati tiukempaa elokuvasensuuria.
Pohjois-Karjalan rahasto
Pohjois-Karjalan rahasto on Suomen kulttuurirahaston maakuntarahasto. Sen toimipaikka on Joensuussa.
Suomen Kulttuurirahaston yhteydessä toimii 17 maakuntarahastoa. Pohjois-Karjalan rahasto tukee pohjoiskarjalaisia tieteen ja taiteen harjoittajia, maakuntaan kohdistuvaa tutkimustyötä ja maakunnassa tehtävää kulttuurityötä jakamalla apurahoja ja palkintoja kerran vuodessa. Maakuntarahastoa tukevat yksityiset ja yhteisöt lahjoituksilla ja testamenteilla. Lahjoittaja voi perustaa rahaston yhteyteen oman nimikkorahastonsa. Apurahoja jaetaan vuosittain yleisrahastosta sekä nimikkorahastoista.
Apurahapäätökset tekee maakunnan eri alojen asiantuntijoista koostuva hoitokunta. Rahaston käytännön asioista vastaavat asiamies Tuomo Vatanen ja sihteeri, Pohjois-Karjalan liiton hallintopäällikkö Helka Makkonen.
Hoitokunta
Hoitokunnan jäsenet (2014) ovat:
Hammerheart Records
Hammerheart Records (aikaisemmin nimellä Karmageddon Media vuosina 2004–2010 ) on alankomaalainen itsenäinen metallimusiikkiin erikoistunut levy-yhtiö.
Hammerheart Records on julkaissut muun muassa Cruachanin, Thyrfingin, Forefatherin ja Mercenaryn levyjä.
Barney Frank
Frank syntyi Bayonnessa, New Jerseyssä. Hän tuli valituksi Massachusettsin edustajainhuoneeseen ensimmäistä kertaa vuonna 1972 ja valmistui Harvard Law Schoolista 1977. Frank on julkaissut useita poliittisia artikkeleita, kuten esseen Speaking Frankly vuonna 1992. Hän on juutalainen.
Frank on seksuaalisuudeltaan avoimesti homoseksuaali ja poliittisilta näkemyksiltään varsin liberaali. Hän puhui homoudestaan julkisuudessa ensimmäistä kertaa vuonna 1987. Hän tuli kongressissa tunnetuksi paitsi juuri homojen oikeuksien puolustajana, myös lääkekannabiksen käytön kannattajana.
Aleksandr Suvorov
thumb|200px|Aleksandr Suvorov neuvostoliittolaisessa postimerkissä vuodelta 1980. Aleksandr Vasiljevitš Suvorov ; (24. marraskuuta (J: 13. marraskuuta) 1729 Moskova, Venäjän keisarikunta – 18. toukokuuta (J: 5. toukokuuta) 1800 Pietari, Venäjän keisarikunta) oli venäläinen generalissimus. Suvorovia pidetään yhtenä suurimmista sotastrategeista, ja hänet tunnetaan yhtenä harvoista sotapäälliköistä koko maailmassa, joka ei hävinnyt yhtään käymäänsä taistelua.
Elämäkerta
Aleksandr Suvorov oli vanhempiensa ainoa lapsi. Suvorov oli erittäin hyvin perehtynyt historiaan ja antiikin kirjallisuuteen. Hän puhui kuutta kieltä.
Suvorov pestautui Henkikaartin Semjonovin jalkaväkirykmenttiin sotamieheksi vuonna 1742 ja aloitti palveluksensa vuonna 1748. Hänestä tuli Inkerinmaan rykmentin luutnantti vuonna 1754, ja hän osallistui seitsenvuotisessa sodassa (1756–1763) muun muassa Kunersdorfin (12. elokuuta 1759) ja Berliinin (1760) ja Kolbergin (16. joulukuuta 1761) taisteluihin.
Aatu Ruotsalainen
Adam (Aatu) Eventius Ruotsalainen (30. toukokuuta 1859 Kiuruvesi – 17. toukokuuta 1917 Yhdysvallat) oli suomalainen maanviljelijä ja poliitikko, joka toimi SDP:n kansanedustajana vuosina 1908–1909.
Aleksandr Suvorov
Elämäkerta
Vuonna 1762 Suvorov komennettiin everstin arvoisena Astrahanin jalkaväkirykmenttiin ja seuraavana vuonna Suzdalin rykmenttiin, missä hän palveli vuoteen 1769 saakka. Hän osallistui vuotta aikaisemmin alkaneeseen Puolan vastaiseen sotaan. Hänet ylennettiin vuonna 1770 kenraalimajuriksi ja vuonna 1773 kenraaliluutnantiksi. Hänet komennettiin ensimmäiseen turkkilaissotaan (1768–1774), missä hänen joukkonsa valtasivat Turkutain ja Hirsovin linnoituksen, mitä onnistuttiin puolustamaan. Hänen joukkonsa voittivat 20. kesäkuuta 1774 Turkin 60 000-miehisen armeijan Kozlujissa. Vuonna 1787 Suvorovista tuli komentaja toiseen turkkilaissotaan (1787–1792).
Aatu Ruotsalainen
Elämä
Ruotsalaisen vanhemmat olivat talollinen Eventius Ruotsalainen (1808-1865) ja Brita Kristina Kettunen (1820-1871). Jäätyään 12-vuotiaana orvoksi hän oli holhouksenalaisena. Myöhemmin Ruotsalainen kävi alemman maanviljelyskoulun ja viljeli vuokratilaa Kiuruvedellä. Tehtyään opintomatkan Tanskaan hän toimi parin vuoden ajan maatalousneuvojana. Ruotsalaisella oli useita luottamustehtäviä. Hän toimi muun muassa Kiuruveden kansakoulun johtokunnan ja Kiuruveden Säästöpankin hallituksen puheenjohtajana sekä kuului hätäaputoimikuntaan. Ruotsalainen oli myös usean vuoden kirkkoväärtinä, mutta jätti tehtävän olleessaan tyytymätön kirkon toimintaan.
Aleksandr Suvorov
Elämäkerta
Suvorov osallistui menestyksellisesti myös Napoleonin sotiin. Hän sai generalissimuksen arvon komennettuaan Venäjän ja Itävallan armeijoita voitokkaan Italian Alpeille suuntautuneen sotaretken aikana vuonna 1799.
Aatu Ruotsalainen
Elämä
Vuosisadan vaihteessa Ruotsalainen lähti työväenliikkeen toimintaan. Hän oli Kiuruveden työväenyhdistyksen jäsen ja osallistui paikallisten torpparien edustajana Tampereen torpparikokouksiin. Ruotsalainen oli myös perustamassa Kiuruveden Työväen Osuuskauppaa. Vuonna 1908 Ruotsalainen valittiin kansanedustajaksi, mutta seuraavissa vaaleissa häntä ei enää asetettu ehdokkaaksi.
Aleksandr Suvorov
Elämäkerta
Venäjän Ruotsia vastaan käymän Kustaa III:n sodan (1788–1790) jälkeen rakennettiin keisarikunnan pääkaupungin Pietarin suojaksi Vanhan Suomen alueelle kenraali Suvorovin johdolla voimakas Kaakkois-Suomen linnoitusjärjestelmä.
Aatu Ruotsalainen
Elämä
Syksyllä 1911 Ruotsalainen huutokauppasi Rantakylässä viljelemänsä Lehtokaarteen tilan irtaimiston ja muutti Pohjois-Amerikkaan. Hän oli Yhdysvalloissa maanviljelijänä ja kuoli 57-vuotiaana toukokuussa 1917.
Aleksandr Suvorov
Elämäkerta
1700-luvun loppupuolen sotilasasut olivat koristeellisia, mutta Suvorov piti koristeellisuutta tarpeettomana ja halusi univormujen olevan käytännöllisiä ja mukavia yllä. Hyökkäysstrategian tuli olla yksinkertaista ja rynnäköiden piti olla nopeita.
Aatu Ruotsalainen
Perhe
Ruotsalainen oli naimisissa vuodesta 1882 Anna Kaisa Lindin (1860-1958) kanssa.
Aleksandr Suvorov
Jälkimaine
Suvorov kuoli 18. toukokuuta vuonna 1800. Hänet haudattiin Aleksanteri Nevskin luostarin alueelle Neitsyt Marian Taivaaseenastumisen kirkkoon. Hänen omasta toivomuksestaan haudalla oli vain messinkilevy, joka vaihdettiin 1800-luvun puolivälissä laattaan, jossa on kirjoitus: ”Zdes ležit Suvorov”, ”Tässä lepää Suvorov”.
Suvoroville on omistettu museo Pietarissa.
Henkilökuva
Suvorov oli syntyperältään karjalainen, eikä oppinut koko elämänsä aikana kunnolla venäjän kieltä. Käytökseltään Suvorov oli eksentrinen. Tarinan mukaan hän kuuli keisarinna Katariina Suuren tokaisseen, että kaikki suurmiehet ovat eksentrikkoja. Tämän jälkeen hän olisi sitten päivittäin tehnyt jotain erikoista, jotta siitä tulisi hänelle luontaista. Suvorov kieriskeli joka aamu alasti ruohikossa, teki sotilaidensa edessä kärrynpyöriä, yritti julkisesti liimata päättömälle kalkkunalle uutta päätä ja juhlatilaisuuksissa pilkkasi ylhäisön tapoja muun muassa laulamalla ja pöydille hyppimällä. Erikoisesta käytöksestään huolimatta Suvorov herätti luottamusta niin rivimiehissä kuin ylemmissäänkin.
Suvorovin esimies, ruhtinas Grigori Potjomkin, ihaili alaistaan suuresti. Eräässä kirjeessään hän totesi: ”En löydä sanoja ilmaistakseni, miten suuresti kunnioitan Teidän palvelustanne, Aleksandr Vasiljevitš”. Ihailu oli molemminpuolista ja miesten toisilleen kirjoittamista perin omalaatuisista kirjeistä välittyy lähes lemmenkirjeenomainen sävy. Kun Potjomkin kuoli Suvorov suri häntä syvästi ja kävi kahdesti hänen haudallaan rukoilemassa. Lordi Byron puolestaan piti Suvorovia sankarina, ilveilijänä ja puolidemonina.
Jacques Arcadelt
Jacques Arcadelt (n. 1505 – 14. lokakuuta 1568) oli alankomaalainen säveltäjä. Hänen varhaisesta elämästään ei ole paljoa tietoa. Hän oli Roomassa ainakin 1530-luvun lopussa. Samoihin aikoihin hän julkaisi neljä kirjaa madrigaaleja. Vuoden 1553 tienoilla Arcadelt muutti Ranskaan, jossa vietti loppuelämänsä.
Xinyu
Xinyu (, pinyin: Xīnyú Shì) on prefektuuritason kaupunki Kiinan Jiangxin maakunnassa. Kaupungin keskusta sijaitsee linnuntietä noin 135 kilometriä maakunnan pääkaupunki Nanchangista lounaaseen. Prefektuurin pinta-ala on 3 178 neliökilometriä ja väkiluku 1,139 miljoonaa (2010).
Prefektuuri rajoittuu pohjoisessa Yichunin ja etelässä Ji’anin prefektuureihin. Piirikuntatasolla prefektuuri jakautuu Yushuin kaupunkipiiriin (渝水区) ja Fenyin piirikuntaan (分宜县).
Biosynteesi
Elollisten aineiden rakentuminen eli biosynteesi on elävissä eliöissä tapahtuva biokemiallinen tapahtuma, jossa uusia yhdisteitä syntyy yksinkertaisemmista lähtöaineista. Biosynteesireaktiot ovat usein entsyymien nopeuttamia ja tarvitsevat yleensä energiaa. Käytännössä kaikki elävien eliöiden sisältämä eloperäinen aines on biosynteesin tulosta.
Biosynteesin lähtöaineita kutsutaan esiasteiksi eli prekursoreiksi ja reaktioiden sarjaa biosynteesiketjuksi.
Biosynteesissä tapahtuvissa reaktioissa entsyymit toimivat katalyytteinä, eli ne nopeuttavat reaktioita. Entsyymit ovat proteiineja. Entsyymien katalysoimiin reaktioihin perustuu esimerkiksi sydämen toiminta, hengitys ja aineenvaihdunta. Ihmisen kehossa toimivia entsyymejä on 5000. Entsyymit vaikuttavat solujen toimintaan. Entsyymien katalysoimia kemiallisia reaktioita ovat esimerkiksi tärkkelyksen hajoaminen glukoosiksi sekä glukoosin sitoutuminen tärkkelykseksi. Joskus tapahtuu inhibitaatio, jolloin jokin aine on inhibiittori ja entsyymin toiminta estyy. Tällöin inhibiittori tekee entsyymin toimintakyvyttömäksi.
Kliment Vorošilov
Tausta
Vorošilov syntyi Verhnejessä lähellä Jekaterinoslavia (nyt Dnipro, Ukraina) työläisperheen poikana. Hänen ensimmäinen ammattinsa oli metallityömies. Hän liittyi bolševikkeihin vuonna 1903 ja oli mukana vuoden 1905 vallankumouksessa, jonka avulla saavutettiin väliaikaisia poliittisia uudistuksia. Lokakuun vallankumouksen jälkeen hän oli mukana Ukrainan väliaikaishallituksessa sisäasiain kansankomissaarina.
Venäjän sisällissodan aikana hän palveli Josif Stalinin alaisuudessa, joka antoi hänen tehtäväkseen Tsaritsynin (sittemmin Stalingrad, nykyisin Volgograd) puolustuksen. Hän palveli tämän jälkeen Semjon Budjonnyin alaisuudessa. Sodan aikana Vorošilov sai mainetta kovista otteistaan.
1921–1939
thumb|250px|[[Molotov, Stalin ja Vorošilov (oikealla) 1937]] Vuosina 1921–1925 Vorošilovilla oli useita sotilaskomennuksia. Vuonna 1921 hänet valittiin NKP:n keskuskomiteaan, jossa hän toimi vuoteen 1961 asti. Mihail Frunzen kuoleman jälkeen 1925 Vorošilovista tuli sotilas- ja laivastoasioiden kansankomissaari (vuosina 1934-1940 puolustuksen kansankomissaari) ja vallankumouksellisen sotilasneuvoston puhemies vuoteen 1934 asti. Vuonna 1935 hän sai Neuvostoliiton marsalkan arvon.
Vuonna 1926 hänet valittiin vastaperustettuun NKP:n politbyroohon. Vorošilov oli Stalinin läheinen liittolainen tämän poliittisessa taistelussa Lev Trotskia vastaan. Vorošilov vastusti Trotskin ja marsalkka Mihail Tuhatševskin asevoimien muutospyrkimyksiä. Hän tuki Stalinin vainoja 1930-luvun lopussa, jolloin hänen uransa sai lisävauhtia Tuhatševskin teloituksesta. Hän nousi keskussotilasneuvostoon.
Talvisota ja toinen maailmansota
Yleisesikuntaan (Stavka) Vorošilov nimitettiin juuri ennen Saksan hyökkäystä kesäkuussa 1941. Vorošilov nimitettiin luoteisrintaman komentajaksi, mutta henkilökohtaisesta urheudestaan huolimatta (hän johti hyökkäystä panssareita vastaan pistooli kädessään) hän ei kyennyt estämään saksalaisia saartamasta Leningradia. Kenraalikollegansa mukaan Vorošilov ei kyennyt ymmärtämään modernia sodankäyntiä. Tässä vaiheessa suurta isänmaallista sotaa rintamakomentajat joutuivat alistumaan Stalinin määräykseen, jossa perääntyminen oli kiellettyä. Tämä jäykisti sodan ja johti puolustuksen luhistumiseen ja pakoon epäjärjestyksessä. Saksan hyökkäys kuitenkin pysäytettiin Leningradin edustalle.
Sotahistorioitsija Michael Jonesin mukaan Vorošilovin saamat tärkeät asemat johtuivat siitä, että Stalin piti häntä ehdottoman lojaalina liittolaisenaan. Hänen sotilaallinen osaamisensa oli kuitenkin alkeellista ja perustui kansalaissodassa menestystä saaneeseen siviilien käyttöön rintamalla sekä voitontahdon lietsomiseen. Vorošilov ei ollut kiinnostunut uudesta tekniikasta kuten panssareista, tykistöstä tai lentokoneista ja hänen kykynsä organisoida suuria joukkoja oli vähäinen. Vorošilov epäonnistui talvisodan rintamalla ja oli syyllinen siihen, että Leningrad jäi saarroksiin. Hruštšovin karkean arvion mukaan Vorošilov oli "koko armeijan suurin paskakasa".
Vorošilov seurasi Stalinia Teheranin konferenssiin vuonna 1943.
Mukana Hruštšovin valtaannousussa
Vuodet 1946–1953 Vorošilov oli ministerineuvoston varapuhemies. Vuosina 1945–1947 hän valvoi kommunistihallinnon perustamista Unkariin. On väitetty että vuonna 1948 Stalin pidätytti hänet epäiltynä englantilaisten vakoojaksi, mikä tosin oli todellisuudessa epätodennäköistä. Vuonna 1952 Vorošilov nimitettiin presidiumin jäseneksi. 280px|thumb|[[J.K. Paasikivi ja Kliment Vorošilov]] Stalinin kuolema aiheutti suuria muutoksia Neuvostoliiton johtajistossa, ja maaliskuussa 1953 Vorošilov nimitettiin presidiumin puhemieheksi, joka oli pääasiassa nimellinen virka. Nikita Hruštšov oli NKP:n pääsihteeri ja Georgi Malenkov pääministeri. Vorošilov, Hruštšov ja Malenkov järjestivät Lavrenti Berijan pidätyksen ja teloituksen 1953. Hruštšovin arvosteltua Stalinia 1956 Vorošilov liittyi stalinistiseen fraktioon Lazar Kaganovitšin, Vjatšeslav Molotovin ja Georgi Malenkovin kanssa syrjäyttääkseen Hruštšovin vallasta. Tarkoitus oli korvata asevoimiakin vastaan kääntynyt Hruštšov Nikolai Bulganinilla vuonna 1957, mutta Vorošilov vaihtoi pian puolta ja tuki Hruštšovia.
Kliment Vorošilov teki virallisen vierailun Suomeen elokuussa 1956.
Brežnevin ajan alussa uusi nousu
7. toukokuuta 1960 korkein neuvosto hyväksyi Vorošilovin ”pyynnön jäädä eläkkeelle”. Korkein neuvosto valitsi samaan aikaan Leonid Brežnevin neuvoston puheenjohtajaksi. Keskuskomitea myös vapautti Vorošilovin velvollisuuksistaan presidiumissa 16. heinäkuuta. XXII puoluekokouksessa lokakuussa 1961 hänet vapautettiin myös keskuskomitean vaalista.
Hruštšovin menetettyä valtansa 1964 Brežnev nosti Vorošilovin jälleen keulakuvan rooliin. Hänet valittiin uudelleen keskuskomiteaan 1966 ja hän sai toisen Neuvostoliiton sankarin arvonimen 1968. Vorošilov kuoli Moskovassa vuonna 1969. Hänet on haudattu Kremlin muurin edustalle.
Muuta
Vorošilovin mukaan nimettiin KV-sarjan panssarivaunut toisessa maailmansodassa ja kaksi kaupunkia: Vorošilovgrad Ukrainassa (nykyisin Luhansk) ja Vorošilov Venäjän kaukoidässä (nykyisin Ussurijsk).
Prontosiili
Prontosiili (C12H13SN5O2) eli sulfamidokrysoidiini on sulfonamideihin kuuluva orgaaninen yhdiste. Yhdiste on ensimmäinen markkinoille tullut sulfonamidiantibiootti, mutta nykyään sitä ei enää käytetä.
Ominaisuudet ja käyttö
Prontosiili on huoneenlämpötilassa punaista kiteistä ainetta. Prontosiili kehitettiin alun perin väriaineeksi Bayerin laboratorioissa. Vuonna 1932 Gerhard Domagk havaitsi hiirikokeissa sen tehoavan eräisiin streptokokkeihin. Vuonna 1935 hän käytti sitä streptokokki-infektioon sairastuneeseen tyttäreensä ja tytär parantui. Prontosiilin vaikutusmekanismi perustuu siihen, että se metaboloituu ihmiselimistössä sulfaniiliamidiksi, joka estää bakteerien dihydropteroaattisyntaasientsyymin toiminnan. Yhdiste on bakteriostaattinen eli se ei tapa bakteereita vaan vain estää niiden kasvun. Prontosiili tehoaa grampositiivisiin bakteereihin. Domagk sai prontosiiliä koskevista tutkimuksistaan Nobelin lääketieteen palkinnon vuonna 1939.
Ravintola Messenius
thumb|right|300px|Ravintola Messenius. Ravintola Messenius on vuonna 1937 perustettu perinteinen ruokaravintola Helsingin Taka-Töölössä Messeniuksenkadulla, jossa se on toiminut perustamisestaan saakka.
Messenius oli Suomen ensimmäinen ravintola, joka alkoi tarjota lankkupihviä. Toinen tunnettu Messeniuksen ruokalaji on vorschmack. Messenius on muun muassa kirjailijoiden suosima paikka.
Eräs merkittävimpiä Messeniuksen kävijöitä oli Salman Rushdie. Käydessään Suomessa suojelupoliisin tiukan vartioinnin alaisena Rushdie sai päähänpiston, että haluaisi käydä täysin ennaltasuunnittelemattomalla kapakkakäynnillä. Suojelupoliisin väki oli aluksi kovin huolestunut, mutta kääntäjä Arto Häilä ehdotti Messeniusta. Tapauksen kunniaksi ravintolapöydän yllä on pronssilaatta, johon on kirjattu Salmanin juoneen siellä ensimmäisen tuoppinsa tiloissa, jota turvamiehet eivät olleet ennakolta "varmistaneet".
Mikko Salmio
Mikko Salmio (s. 13. heinäkuuta 1991 Jämsä) on suomalainen jääkiekkoilija, joka pelasi viimeksi SM-liigajoukkue Vaasan Sportissa. Hän on pelipaikaltaan vasen laitahyökkääjä.
Ura
Salmio on JYPin kasvatti. Hän jakoi kaudella 2006–2007 Riku Pitkäsen kanssa kahdeksalla osumallaan joukkueen C-nuorten sisäisen maalipörssin voiton runkosarjassa. Kauden 2010–2011 päätteeksi Salmio voitti A-nuorten Suomenmestaruuden.
Kaudeksi 2011–2012 Salmio teki vuoden mittaisen Mestis-sopimuksen D Teamin kanssa. Joukkueen nimi muuttui kuitenkin JYP-Akatemiaksi ennen kauden alkua. Hän jäi joukkueessa kuitenkin vielä pieneen rooliin ja pelasi 18 runkosarjaottelua tehopistein 1+1=2. Salmio pelasi myös kaksi ottelua JYPin A-nuorissa. Toukokuussa 2012 hän teki vuoden mittaisen jatkosopimuksen JYP-Akatemian kanssa.
Kaudella 2012–2013 Salmio nousi JYP-Akatemian varakapteeniksi. Hän teki SM-liigadebyyttinsä JYPissä 19. syyskuuta 2012 vieraissa Turun Palloseuraa vastaan, kun joukkueesta oli sivussa loukkaantumisen vuoksi Antti Jaatinen. Salmio sai ottelussa jääaikaa 6.08 minuuttia. Liigauransa avausmaalin hän teki 5. tammikuuta 2013 vieraissa Saimaan Palloa vastaan. NHL:n työsulun päätyttyä Salmio vakiinnutti loppukaudella paikkansa JYPissä, missä tulokaskausi toi lähinnä kolmosketjussa yhteensä 28 runkosarjaottelussa tehot 3+1=4 ja 11 playoff-ottelussa kaksi syöttöpistettä. Hän voitti kauden päätteeksi SM-pronssia. Helmikuussa 2013 Salmio teki 2+1-vuotisen jatkosopimuksen JYPin kanssa.
Ensimmäisellä kokonaisella SM-liigakaudellaan 2013–2014 Salmio teki 56 runkosarjaottelussa tehot 7+7=14 sekä seitsemässä playoff-ottelussa yhden maalin. Hän voitti JYPissä European Trophyn mestaruuden. Marraskuussa 2014 JYP käytti Salmion sopimuksessa olleen option ja teki vuoden mittaisen jatkosopimuksen hänen kanssaan. Kauden 2014–2015 päätteeksi Salmio voitti SM-pronssia. Kaudella 2015–2016 hän teki SM-liigan yhden kauden piste-ennätyksensä tehoilla 11+14=25. Salmio voitti JYPin sisäisen tehotilaston lukemalla +14. Marraskuussa 2015 hän teki vuoden mittaisen jatkosopimuksen joukkueen kanssa. Kaudella 2016–2017 Salmion tehopisteet runkosarjassa laskivat vain viiteen syöttöpisteeseen ja hän haki kahdeksan ottelun verran pelituntumaa JYP-Akatemian vahauudesta. Salmio voitti kauden päätteeksi SM-pronssia.
Kaudeksi 2017–2018 Salmio siirtyi kaksivuotisella sopimuksella Porin Ässiin. Hänen kautensa päättyi kuitenkin loukkaantumiseen vain 37 ottelun jälkeen vuoden 2017 viimeisessä ottelussa. Helmikuussa 2019 Salmio teki Ässien kanssa vuoden mittaisen jatkosopimuksen. Kaudeksi 2019–2020 hänet nimettiin takaisin joukkueen varakapteeniksi. Salmio oli kymmenellä osumallaan Ässien kolmanneksi paras maalintekijä. Hän voitti myös joukkueen sisäisen tehotilaston lukemalla +6.
Kaudeksi 2020–2021 Salmio palasi 1+1-vuotisella sopimuksella JYPiin. Hänet nimettiin joukkueen varakapteeniksi. Kauden 2021–2022 jälkeen maaliskuussa 2022 JYP vahvisti, että Salmio ei jatka seurassa.
Salmio siirtyi kaudeksi 2022–2023 vuoden mittaisella sopimuksella Vaasan Sportiin. Hän oli loukkaantumisen vuoksi sivussa alkukauden, kunnes Salmio palasi kaukaloihin marraskuussa 2022. Hän teki 30 pelaamassaan ottelussa kuitenkin vain yhden maalin.
Pelityyli
Jatkoaika.com-verkkolehden mukaan Salmio on pelityyliltään puolustava hyökkääjä, joka pelaa useimmiten rikkovassa roolissa alemmissa ketjuissa ja saa vastuuta alivoimalla. Ässien entisen urheilutoimenjohtaja Jari Korpisalon mukaan hän on monipuolinen pelaaja, joka tuo kamppailuvoimaa etenkin maalinedustalle.
Tuomikoski
Tuomikoski on suomalainen sukunimi, joka on muun muassa seuraavilla henkilöillä:
Nicholas Culpeper
Nicholas Culpeper (1616–1654) oli englantilainen lääkäri, jolla oli suuri vaikutus yrttien lääkinnällisessä käytössä. Hänen teoksessaan London Pharmacopeia (1654) kuvatut yrttilääkkeet olivat laajasti käytössä monien sukupolvien ajan. Hänen laaja yrttikasvionsa The English Physician, tunnetaan myös nimellä The Complete Herbal, on vuodelta 1651. Culpeper uskoi kasvien ulkonäön kertovan myös niiden lääketieteellisestä merkityksestä. Tuohon aikaan hänen teoriansa hyväksyttiin sellaisenaan.
Yamen Ben Zekri
Yamen Ben Zekri (s. 6. lokakuuta 1979) on tunisialainen jalkapalloilija. Puolustajana pelaava Ben Zekri edustaa Tunisian pääsarjassa pelaavaa Stade Tunisienia.
Ura
Ben Zekrin ura alkoi CS Hammam-Lifissa 2000-luvun alussa, josta hän siirtyi vuonna 2004 Tunisian liigan menestyneimpiin seuroihin kuuluvaan Club Africainiin. Ben Zekri vietti joukkueessa kaksi kautta ilman menestystä ennen siirtymistään Egyptiin Zamalekin riveihin. Uudessa joukkueessa hän pelasi puolitoista kautta joutuen jättämään joukkueen tammikuussa 2008 heikkojen esitystensä vuoksi.
Sittemmin Ben Zekri allekirjoitti sopimuksen ranskalaisen Bastian kanssa heinäkuussa 2008. Hän ajautui kuitenkin kauden loppupuolella riitoihin valmennusjohdon kanssa ja jätti seuran loppukaudesta. Ben Zekri pelasi kauden aikana 21 sarjaottelua.
Elokuussa 2009 Ben Zekri siirtyi yhden vuoden sopimuksella Qatariin Al Shamaliin. Kauden päätteeksi hän matkasi kesällä 2010 takaisin kotimaahansa Tunisiaan Stade Tunisienin joukkueeseen.
Sabrina Online
Sabrina Online on verkkosarjakuva, joka kertoo turrihahmo Sabrinan ja hänen tuntemiensa elämästä (päähenkilön tietokone on myös suuressa osassa sarjakuvassa, samoin Transformerit). Sarjakuvaa on piirtänyt jo vuodesta 1996 Eric W. Schwartz ja sitä on julkaistu yli 800 mustavalkoista strippiä ja joukko värillisiä sivuja vuoteen 2019 mennessä. Julkaisutahtina on ollut yleensä 3–6 strippiä kerran kuukaudessa. Sabrina Online on yksi vanhimmista edelleen julkaistavista nettisarjakuvista ja sitä on myös myyty kirjoina yhden vuoden sarjakuvastripit (noin 40) kirjaa kohden. Sarjakuva on saanut monta palkintoa Web Cartoonist’s Choice Awardista, mm. 2001 ”Parhaan romanttisen sarjakuvan” ja ”Parhaan antropomorfisen sarjakuvan” palkinnon.
Juoni lyhyesti
Sarjakuva alkaa messuilta, joilla on Sabrina – sarjakuvan päähenkilö. Sieltä nettiyhteyden saatuaan hän kokeilee IRC–keskustelua huonolla menestyksellä. Samaan aikaan Amy saa tietää olevansa raskaana poikaystävälleen Thomakselle. Silloin Sabrina tapaa netissä Carlin, jonka kanssa ystävystyy heti. Amyn raskauden johdosta Thomas muuttaa heidän luokse asumaan. Sabrina valmistuu taidekoulusta ja saa ensimmäisen työpaikkansa. Amy vie Thomaksen tapaamaan vanhempiaan.
Sabrina saa potkut työstään ja tapaa netissä tulevan poikaystävänsä, R.C.:n. Sabrina saa kuitenkin graafikon töitä Zig Zagin johtamalta aikuisviihdestudiolta. Myöhemmin Sabrina ja R.C. tapasivat toisensa tekniikkamessuilla ja Amy synnytti poikansa, Timothyn. Amy ja Thomas menivät naimisiin.
Zig Zag otti Sabrinan mukaansa liikematkalle, jossa hän tutustuu paremmin Sabrinaan. Matkan jälkeen Sabrina ja R.C. tapaavat jälleen kerran, minkä jälkeen he menevät Sabrinan kotiin. Myöhemmin Sabrina ja R.C. osallistuvat Zig Zagin järjestämiin juhliin (joissa selviää, että Sabrina on tähtimerkiltään neitsyt, syntynyt 15. syyskuuta). Ryöstöyrityksen jälkeen Sabrina tutustuu Zig Zagiin ja studioon vielä paremmin. Myöhemmin Sabrina ja R.C. alkoivat tutustua toisiinsa enemmän.
Seuraavaksi Sabrina vei pikkusiskonsa ja Timothyn ZZ-studiolle, josta Zig Zag oli tehnyt lapsiturvallisen. Vielä myöhemmin Sabrinan vanhemmat kutsuivat hänet ja R.C.:n illalliselle. Jälkeenpäin Sabrinan auto hajosi kesken matkan, jolloin hän joutui pyytämään apua Zig Zagilta, joka auttoi häntä saamaan uuden auton. Jälkeenpäin Sabrina vei isänsä ja poikaystävänsä Zig Zagin studioille. Sen jälkeen Sabrinan tietokone lopetti toimintansa ja hänen on lähetettävä osa siitä Saksaan. Zig Zag houkuttelee Sabrinan pitämään hänen kanssaan tyttöjen illan, jolloin Sabrina ymmärtää, että Zig Zag on hänelle tärkeä ja myös päinvastoin.
Asiat mutkistuvat, kun Sabrinan äiti haluaa tavata Zig Zagin ja kutsuu hänet illalliselle. Sabrina yllättyy, kun Zig Zag saapuu asiallisen näköisenä vanhempien asunnolle. Uuden Transformers-elokuvan tultua elokuvateatteriin Sabrina oli katsomassa sitä.
Purple
Purple on grunge-yhtye Stone Temple Pilotsin toinen studioalbumi, joka julkaistiin 7. kesäkuuta 1994. Se sisältää yhtyeen suurimpia hittikappaleita, kuten "Vasoline", "Interstate Love Song" ja "Big Empty". Albumi oli suuri menestys debytoiden sijalla #1 The Billboard 200 listalla ja myi Yhdysvalloissa kuusinkertaista platinaa.
Vuonna 2006 albumi sijoitettiin sijalle 73 Guitar World-lehden listalla "the greatest 100 guitar albums of all time" (100 kaikkien aikojen parasta kitara-albumia).
Sokkelokääpä
Sokkelokääpä (Daedalea quercina) on Suomessa eteläisesti ja melko harvinaisena esiintyvä kääpälaji. Sen ainoa isäntäpuu on tammi, jonka kantoja kääpä ruskolahottaa. Joskus sokkelokäävän voi löytää elävänkin puun kuolleesta oksasta, oksanarvesta tai kuorenonkalosta.
HMS Brazen (F91)
HMS Brazen (viirinumero F91) oli Britannian kuninkaallisen laivaston tyypin 22 fregatti. Se oli ensimmäisen valmistuserän neljäs ja viimeinen alus.
Sokkelokääpä
pienoiskuva|Lähikuva sokkelokäävän pillistöstä. Sokkelokäävän itiöemä on helposti tunnistettava juuri isäntäpuunsa ja rotevan, sokkelopillisen ulkonäkönsä perusteella. Itiöemä on monivuotisesti kasvava ja pileaattinen, muodoltaan kiilamainen tai laakean hyllymäinen. Tuoreena se on korkkimaisen sitkeä ja kovettuu kuivuessaan lisää. Lakin yläpinnan väritys voi vaihdella eri nahan-, korkin- ja punaruskean sävyissä, joskus värityksessään näkyy epäselviä vöitä. Malto ja pillistö ovat molemmat korkinruskeita. Pillit ovat epäsäännöllisen sokkeloisia tai jopa helttamaisia ja niitä mahtuu 0,3-1 millimetrille, hyvin harvoin pillit voivat olla säännöllisen väljänpyöreitä.
HMS Brazen (F91)
Valmistus
Alus tilattiin 21. lokakuuta 1977 Yarrow Shipbuildersilta Glasgow’sta, missä köli laskettiin 18. elokuuta 1978. Se laskettiin vesille 4. maaliskuuta 1980 ja luovutettiin 11. kesäkuuta 1982 laivastolle kolme kuukautta ennen suunniteltua määräaikaa Falklandin sodan vuoksi. Aluksen koeajoja lyhennettiin, minkä jälkeen se otettiin palvelukseen 2. heinäkuuta.
Palvelus
Päällikkönsä N. Dingemansin alaisuudessa alus oli kuusi viikkoa Portlandissa koulutuksessa, mikä päättyi elokuun puolivälissä. Lokakuussa alus lähti Devonportista Etelä-Atlantille, missä se partioi HMS Phoeben ja HMS Siriuksen kanssa Falklandinsaarten ympäristössä. Vuoden lopulla alus palasi Ascensionin ja Gibraltarin kautta Devonportiin, jonne se saapui 6. tammikuuta 1983.
Huhtikuussa telakalta palattuaan alus liittyi Naton Atlantille pysyvästi sijoitettuun osastoon, jonka mukana se osallistui Bright Horizon- ja Ocean Safari -harjoituksiin sekä vieraili Portugalissa, Norjassa, Tanskassa, Saksassa ja Alankomaissa ennen kuin HMS Glasgow vapautti sen elokuussa. Vuoden lopulla alus lähti partioidakseen Persianlahdella ja Intian valtamerellä HMS Glamorganin kanssa. Mutta Gibraltarilla matka keskeytettiin Libanonin kriisin vuoksi. Alus sai määräyksen liittyä itäiselle Välimerelle koottavaan laivasto-osastoon. Vaikka alukset kuuluivat osastoon vain viikon ennen kuin HMS Fearless vapautti ne jatkamaan alkuperäistä matkaansa, niiden miehistöt olivat väsyttäneet itsensä.
Brazen läpäisi Suezin kanavan ja seuraavien kuukausien aikana se vieraili Mombasassa, Seychelleillä, Dohassa, Abu Dhabissa, Muscatissa, Colombossa, Diego Garcialla, Karachissa ja Djiboutissa. Matkan aikana se myös osallistui lukuisiin sotaharjoituksiin muun muassa Ranskan ja Yhdysvaltain laivastojen kanssa. Alus palasi Suezin ja Gibraltarin kautta Devonportiin, jonne se saapui huhtikuussa 1984.
Alus osallistui 1991 Persianlahden sotaan, jossa sen Lynx-helikopterit hyökkäsivät Irakin laivaston ohjusveneitä vastaan.
Brasilian laivasto
Alus myytiin 18. marraskuuta 1994 Brasilialle, joka liitti sen 30. elokuuta 1996 laivastoonsa nimellä Bosisio viirinumerolla F-48. Se osallistui Air Francen lennon 447 etsintöihin.
We Don’t Mind Rockin’ Tonite
We Don't Mind Rocking Tonight (Hi Hat hilp 135) on suomalaisen Ramblersin esikoisalbumi vuodelta 1979. Levyn tuotti Tommi Liuhala.
Kokoonpano
+
Määränpää
"Määränpää" on rap-yhtye Fintelligensin toinen single sen neljänneltä Lisää-nimiseltä studioalbumiltaan. Singlellä vierailee folkrock-yhtye Lauri Tähkä & Elonkerjuun keulakuva ja laulaja Lauri Tähkä. Single julkaistiin 15. lokakuuta 2008. Singlestä on julkaistu myös musiikkivideo.
Green Berets
thumb|Erikoisjoukkojen sotilaita Afganistanissa vuonna 2008. thumb|Erikoisjoukkojen sotilaita hyökkäysharjoituksessa. thumb|Erikoisjoukkojen sotilas ja [[M60-konekivääri.]] Green Berets (, virallisesti United States Army Special Forces) on Yhdysvaltain maavoimien erikoisjoukko. Vihreiden barettien päätehtäviä ovat ulkomaisen joukkojen koulutus (FID, Foreign Internal Defense), terrorisminvastaiset operaatiot (CT, Counterterrorism), epätavanomainen sodankäynti (UW, Unconventional Warfare), erikoistiedustelu (SR, Special Reconnaissance) ja iskuosastotoiminta (DA, Direct Action).
Historia
Yhdysvaltain maavoimien 10th Special Forces Group perustettiin vuonna 1952. Presidentti Kennedy hyväksyi vihreän baretin Yhdysvaltain maavoimien erikoisjoukkojen viralliseksi tunnukseksi vuonna 1961. Alun perin Vihreiden barettien tärkein toiminta-alue oli kylmän sodan Eurooppa, jossa niiden tehtävänä oli Neuvostoliiton hyökkäyksen sattuessa soluttautua Varsovan liiton maiden selustaan organisoimaan sissiliikkeitä. Vuodesta 1957 lähtien Vihreiden barettien päätehtäväksi muodostui Yhdysvaltain tukemien kehitysmaiden, kuten Etelä-Vietnamin, joukkojen kouluttaminen ja vastakumouksellinen sodankäynti. Vihreät baretit ovat 1950-luvulta lähtien osallistuneet kaikkiin keskeisiin aseellisiin konflikteihin, joissa Yhdysvallat on ollut mukana, kuten Vietnamin, Persianlahden, Irakin ja Afganistanin sotiin.
Organisaatio
Vihreät baretit ovat järjestäytyneet 12 miehen operaatioryhmiksi eli A-ryhmiksi (ODA, Operational Detachment Alpha eli A-Team), joihin kuuluu yksi upseeri ja 11 aliupseeria. Yksi A-ryhmä pystyy tarvittaessa perustamaan, huoltamaan ja kouluttamaan komppanian tai pataljoonan kokoisen paikallisesta väestöstä värvätyn taisteluyksikön.
Vihreiden barettien komppaniassa on kuusi A-ryhmää sekä 11-13 sotilaan muodostama komentoryhmä, jota kutsutaan B-ryhmäksi (Operational Detachment Bravo eli B-Team). Pataljoonassa on kolme operatiivista komppaniaa sekä 20-30 sotilaan muodostama komentojoukkue, jota kutsutaan C-ryhmäksi (Operational Detachment Charlie eli C-Team).
James Currie
James Currie FRS (1756–1805) oli skotlantilainen lääkäri, joka otti käyttöön kylmävesihoidon potilaidensa kuumeen alentamiseksi. Siihen asti oli uskottu korkean kuumeen olevan parantumiselle hyödyllistä, mikä johti useiden potilaiden kuolemaan. Currie taas uskoi, että potilaan kehon lämpötila olisi pidettävä niin lähellä normaalia kuin mahdollista. Kylmävesihoidot edistivät monen sairauden paranemista, ja niiden myötä otettiin käyttöön myös kuumemittari.
Green Berets
Organisaatio
Neljä erikoisjoukkojen operatiivista pataljoonaa ja esikuntakomppania muodostavat yhden taisteluosaston. Tällä hetkellä taisteluosastoja on seitsemän: viisi vakinaista ja kaksi kansalliskaartissa. Jokaiselle taisteluosastolle on osoitettu maantieteellinen alue, jolla ne ensisijaisesti valmistautuvat toimimaan. Kunkin taisteluosaston henkilöstö perehdytetään toiminta-alueensa kieliin ja kulttuuriin.
Valintaprosessi
Vihreiden barettien kokelaat ovat kolminkertaisia vapaaehtoisia ("triple volunteers"), koska he ovat hakeutuneet vapaaehtoisena armeijaan, laskuvarjohyppykurssille ja erikoisjoukkoihin. Kolmen viikon laskuvarjohyppykurssin (Airborne School) suorittaminen on erikoisjoukkojen valintaprosessiin osallistumisen ennakkoehto, ja monet kokelaista ovat ennen Vihreisiin baretteihin pyrkimistään käyneet myös Ranger-kurssin (Ranger School). Valintaprosessi koostuu seuraavista jaksoista, joista jokainen täytyy suorittaa hyväksytysti ennen pääsyä seuraavalle jaksolle. Kokelas voidaan hylätä valintaprosessin missä tahansa vaiheessa.
1) Special Forces Prepartion and Conditioning (SFPC) on 19 päivän kurssi, joka valmentaa kokelaita varsinaiseen valintaprosessiin kohottamalla fyysistä kuntoa sekä kertaamalla kartanluku- ja suunnistustaitoa.
George Cruikshank
thumb|upright|Cruikshankin omakuva vuodelta 1858. thumb|upright|Cruikshankin kuvitusta Charles Dickensin Oliver Twistiin. George Cruikshank (1792–1878) oli englantilainen pilapiirtäjä ja kuvittaja. Hän tuli kuuluisaksi The Scourge -pilalehdessä julkaistuista piirroksistaan, joissa hän karrikoi sijaishallitsijaa, tulevaa kuningasta Yrjö IV:tä. Hän kuvitti muun muassa Charles Dickensin romaanit Oliver Twist ja Sketches by Boz. Myöhemmällä iällä hän ryhtyi raittiusaatteen levittäjäksi ja piirsi aiheesta vuonna 1847 julkaistun sarjan The Bottle.
Taiteellisen uransa aluksi Cruikshank piirsi poliittisia pilakuvia, mutta siirtyi myöhemmin leikilliseen tapa- ja kansanelämänkuvaukseen. Luonnekuvauksen osuvuudessa hänen teoksensa voidaan rinnastaa William Hogarthin samantapaisiin kuviin ja huumorin hyvänsävyisyydessä niiden edellekin. Cruikshank oli myöskin taitava kirjankuvittaja ja kuvitti Charles Dickensin, Oliver Goldsmithin ja Walter Scottin teoksia.
G. W. Reid on julkaissut 1873 Cruikshankin teosten täydellisen kolmiosaisen luettelon Complete catalogue of the engraved works of George Cruikshank.
Myös Cruikshankin isä Isaac Cruikshank ja hänen veljensä Isaac Robert Cruikshank (miniatyyrimaalari, 1790−1856) olivat karikatyyripiirtäjiä, tosin vähemmän merkittäviä.
Green Berets
Valintaprosessi
2) Special Forces Assesment and Selection (SFAS) on 24 päivän kurssi, joka testaa muun muassa kokelaiden fyysistä ja henkistä kestävyyttä sekä suunnistustaitoa. Sen aikana tulee suorittaa esimerkiksi 75 kilometrin suunnistustehtävä 45 kilon rinkan kanssa 72 tunnissa. Vain noin 20 prosenttia kokelaista läpäisee SFAS-kurssin ja pääsee jatkoon SFQC-kurssille eli Q-kurssille.
300 000 V.K.
Dreihunderttausend Verschiedene Krawalle eli 300 000 V.K. on vuonna 1981 perustettu slovenialainen yhtye, jonka nimi tarkoittaa suomennettuna 300 000 erilaista mellakkaa. Luku 300 000 viittaa valonnopeuteen. Yhtye on koko olemassaolonsa ajan toiminut Laibach Kunst -konseptin soonisena osastona ja on tehnyt oman tuotantonsa ohella uudelleenmiksauksia Laibachin valvonnassa. Joitain yhtyeen kappaleita onkin julkaistu Laibachin studiolevyillä ja kokoelmalevyillä. 300 000 V.K. teki myös rytmiohjelmoinnin Laibachin NATO-levylle.
Green Berets
Valintaprosessi
3) Special Forces Qualification Course Phase 1 (SFQC Phase 1) on 7 viikon kurssi, jossa tutustutaan Vihreiden barettien toimintaan. Kurssi käsittää seuraavat osa-alueet: johdatus epätavanomaiseen sodankäyntiin, johdatus erikoisjoukkoihin, maahanlaskuoperaatio, erikoisjoukkojen tehtävien suunnittelu sekä operaatioalueen analysointi.
300 000 V.K.
300 000 V.K. on julkaissut viisi omaa albumia, joista viimeisin on vuodelta 2019. 300 000 V.K. on Laibachin 10 Items of the Covenant -julistuksen mukaan retrospektiivinen, futuristinen ja negatiivinen utopia ajasta, jolloin rauhan aikakausi on päättynyt.
Green Berets
Valintaprosessi
4) Special Forces Qualification Course Phase 2 (SFQC Phase 2) on 18-25 viikon kurssi, jonka aikana kokelaat opiskelevat heille määrättyä vierasta kieltä ja kulttuuria sen vaikeusasteesta riippuen 18 tai 25 viikkoa. Voidakseen jatkaa valintaprosessia kokelaan on läpäistävä jakson päätteeksi kyseisen kielen osaamista testaava koe. Lisäksi jaksolla kohotetaan edelleen kokelaiden fyysista kuntoa.
300 000 V.K.
Ensimmäisellä pitkäsoitollaan Paracelsuksella 300 000 V.K. esitteli – Laibachin vanhalla verkkosivustolla julkaistun albumikuvailun mukaan – kokonaan uuden musiikillisen tyylin ja teorian, saatanallisen teknon. Se merkitsee yhtyeen mukaan voimaa, jota jumalallinen henki käyttää traumaterapiana tuhotakseen Paholaisen kuningaskunnan.
Green Berets
Valintaprosessi
6) Special Forces Qualification Course Phase 4 (SFQC Phase 4) on 14–50 viikon erikoistumiskurssi (MOS eli Military Occupational Specialty). Sen aikana kokelaista upseerit saavat Vihreiden barettien A-ryhmän johtajan koulutuksen (18A - Special Forces Detachment Officer) ja aliupseerit joko asekersantin (18B - Weapons Sergeant), pioneerikersantin (18C - Engineer Sergeant), lääkintäkersantin (18D - Medical Sergeant) tai viestikersantin (18E - Communications Sergeant) erikoiskoulutuksen. Lääkintäkersanttien MOS-koulutus kestää 50 viikkoa, muiden 14–24 viikkoa.
7) Special Forces Qualification Course Phase 5 (Robin Sage) on 4 viikon harjoitus, jonka aikana kokelaat jaetaan 12 hengen A-ryhmiin erikoistumisensa mukaisiin tehtäviin. Kokelaiden muodostamat A-ryhmät osallistuvat roolipeliin nimeltä "Robin Sage", jossa A-ryhmät suorittavat laskuvarjohypyn toiminta-alueelle, hakeutuvat yhteyteen paikallisten vastarintataistelijoiden kanssa, kouluttavat vastarintataistelijoista tehokkaan sissijoukon ja suorittavat annetut tehtävät yhdessä näiden kanssa. Harjoitus toteutetaan Pohjois-Caroliinassa noin 130 000 neliökilometrin alueella, joka tässä roolipelissä tunnetaan nimellä "Pineland". Siihen osallistuu noin 100 Vihreiden barettien kokelasta, 200 sissiä (Guerillas eli Gs), 100 vastasissiä (Opposition Force eli OPFOR), 50 kouluttajaa sekä 40 hengen huolto-osasto. Sissejä ja vastasissejä roolipelissä esittävät muun muassa Vihreiden barettien reserviläiset, ROTC-kadetit sekä muista joukko-osastoista värvätyt vapaaehtoiset. Kukin Vihreiden barettien kokelaiden muodostama A-ryhmä saa oman vastuualueen ja oman sissijoukon. Kokelaat joutuvat soveltamaan tässä harjoituksessa kaikkia aiemmilla kursseilla oppimiaan taitoja, mukaan lukien kielitaito. Kouluttajat tarkkailevat kokelaiden toimintaa ja voivat yhä vielä tässäkin vaiheessa hylätä kokelaat, joiden suoritus ei yllä vaaditulle tasolle.
Vihreät baretit voivat suorittaa vielä erikoiskursseja, kuten tarkka-ampujakurssin (SOTIC, Special Operations Target Interdiction Course), ilmatulenjohdon kurssin (JTAC, Joint Tactical Air Control), taistelusukeltajakurssin (Combat Diving/SCUBA), HALO-laskuvarjohyppykurssin (HALO, High Altitude, Low Opening), asutuskeskustaistelukurssin (MOUT, Military Operations in Urban Terrain) tai lähitaistelukurssin (CQB, Close-Quarter Battle).
Vihreät baretit populaarikulttuurissa
Vietnamin sodan aikana vuonna 1966 nousi Yhdysvaltain äänilevylistojen kärkeen kersantti Barry Sadlerin laulama isänmaallinen laulu Ballad of the Green Berets, jonka Kivikasvot levytti suomeksi nimellä Balladi punaisista bareteista. Vuonna 1968 sai ensi-iltansa John Waynen ja Ray Kelloggin ohjaama sotaelokuva Vihreät baretit, joka perustuu Robin Mooren samalla nimellä suomeksi julkaistuun romaaniin The Green Berets (1965).
Radioactive Records
Radioactive Records on yhdysvaltalainen levy-yhtiö.
Yhtiön perustivat vuonna 1990 Gary Kurfirst ja Ian Flukes. Yhtiön levyjakelu tapahtui aluksi MCA Recordsin kautta, ja vuodesta 1996 lähtien Universal Music Groupin kautta. Yhtiön artisteja ovat olleet muun muassa Live, Ramones ja Big Audio Dynamite. Englantilaisen Anxious Recordsin levyjakelu tapahtui Yhdysvalloissa Radioactive Recordsin kautta.
Liittopreesens
olen lukeva, olet lukeva, on lukeva
Liittopreesensiä käytetään yleensä indikatiivissa ja yksikössä. Monikkomuotoja olemme lukevat, olette lukevat, ovat lukevat, ei käytännössä käytetä. Myös imperatiivi-, (ole lukeva, olkaamme lukevat jne.) konditionaali-, (olisit lukeva, olisimme lukevat jne.) ja potentiaalimuodot (lienet lukeva, lienemme lukevat jne.) ovat harvinaisia. Passiivi on yleisin, joka on merkitykseltänsä täytyi/piti tehdä ja sitä käytetään myös muissa moduksissa indikatiivin lisäksi. (on luettava), (olkoon luettava), (olisi luettava), (lienee luettava)
Muut suomen aikamuodot ovat preesens, imperfekti, perfekti, pluskvamperfekti ja liittoimperfekti.
NiceBandy
NiceBandy on saarijärveläinen salibandyn erikoisseura, joka perustettiin vuonna 2000. Seuran naisten edustusjoukkue pelaa I-divisioonassa Itä-Suomen lohkossa ja miesten edustusjoukkue pelaa III-divisioonassa Sisä-Suomen lohkossa.
18. syyskuuta
18. syyskuuta on gregoriaanisen kalenterin mukaan vuoden 261. päivä (262. päivä karkausvuonna). Vuodesta on jäljellä 104 päivää.
Peada
Peada (k. 17. huhtikuuta 656) oli Mercian kuningas 654/655–656. Hän oli edellisen kuninkaan Pendan poika. Beda Venerabiliksen mukaan Peada kääntyi kristityksi mennessään naimisiin Northumbrian kuninkaan Oswiun tyttären Alhflaedin kanssa. Avioliiton ehtona oli, että Peada kääntyisi kristityksi. Bedan mukaan Peadan kastoi Lindisfarnen piispa Finan. Anglosaksien kronikan mukaan Peada nousi valtaistuimelle vuonna 654, mutta hallitsi vain Trent-joen eteläpuoleisia osia appensa Oswiun alaisena. Bedan ja William Malmesburylaisen mukaan Peada surmattiin keväällä 656, huhujen mukaan vaimonsa petoksen seurauksena.
Some Say the Devil Is Dead
”Some Say the Devil Is Dead” on suosittu irlantilainen kansanlaulu, joka tekee pilaa Britannian armeijasta. Kappaleeseen on myös tehty paljon erilaisia sanoituksia kuten ”Bonnie Lass Come o’er the Burn”, ”The Braes of Maar”, ”The Devil’s Highland Fling”, ”Johnny Will You Marry Me?” Kappaletta ovat levyttäneet monet yhtyeet kuten Cruachan ja Wolfe Tones.
Filarete
thumb|Sforzindan asemakaava. Filarete tai Averulino (oik. Antonio di Pietro Averlino, noin 1400–1469/1470) oli italialainen renessanssikauden arkkitehti ja kuvanveistäjä. Hän suunnitteli Sforzinda-nimisen ihannekaupungin ja innosti muutkin aikakauden italialaiset arkkitehdit työskentelemään kaupunkisuunnittelun parissa. Sforzindaa ei ole kuitenkaan toteutettu.
Filarete oli syntyjään firenzeläinen. Paavi Eugenius IV tilasi Filareteltä pääovet Rooman Konstantinuksen basilikaan. Ne valmistuivat vuonna 1445. Kun basilika purettiin 1500-luvun alkuvuosina, säästettiin Filareten oviksi sanotut pronssiset ovet. Nykyisin ne ovat Pietarinkirkossa narthexin eli esihallin pääsisäänkäynnin ovina. Taidehistoriallisesti ovet osoittavat, että Filarete edusti vielä osittain keskiajan ja Bysantin taideihanteita.
Pyrrhonismi
Pyrrhonismi eli pyrrhonilainen skeptisismi (, ”Pyrrhonlaiset (skeptikot)”) viittaa antiikin aikaisen skeptisismin suuntaukseen, jonka perusti Ainesidemos ensimmäisellä vuosisadalla eaa. ja joka tunnetaan ennen kaikkea Sektos Empeirikoksen teoksista 100- ja 200-lukujen vaihteesta jaa. Koulukunta kannatti voimakasta skeptisismiä ja mielipiteistä pidättäytymistä. Pyrrhonismi luetaan yhdeksi hellenistisen filosofian koulukunnista.